Απόφαση του Γενικού Δικαστηρίου της 13ης Δεκεμβρίου 2018 – Πιπιλιάγκας κατά Επιτροπής
(Υπόθεση T-689/16)1
(Υπαλληλική υπόθεση – Υπάλληλοι – Τοποθέτηση – Απόφαση με αναδρομική ισχύ – Άρθρο 22α  του ΚΥΚ – Αναρμόδια αρχή – Ευθύνη – Αποκατάσταση της υλικής ζημίας και ικανοποίηση της ηθικής βλάβης)
Γλώσσα διαδικασίας: η γαλλική
Διάδικοι
Προσφεύγων-ενάγων: Νικόλαος Πιπιλιάγκας (Βρυξέλλες, Βέλγιο) (εκπρόσωποι: αρχικώς J.-N. Louis και N. de Montigny, στη συνέχεια J.-N. Louis, δικηγόροι)
Καθής-εναγομένη: Ευρωπαϊκή Επιτροπή (εκπρόσωποι: αρχικώς C. Berardis-Kayser και G. Gattinara, στη συνέχεια G. Gattinara και L. Radu Bouyon)
Αντικείμενο
Προσφυγή-αγωγή, δυνάμει του άρθρου 270 ΣΛΕΕ με αίτημα, αφενός, την ακύρωση της από 22 Δεκεμβρίου 2015 αποφάσεως του προϊσταμένου της μονάδας «Διαχείριση σταδιοδρομίας και επαγγελματικές επιδόσεις» της γενικής διευθύνσεως «Ανθρώπινοι πόροι και Ασφάλεια» της Επιτροπής, περί αναδρομικής τοποθετήσεως του προσφεύγοντος-ενάγοντος σε νέα θέση, και, αφετέρου, την αποκατάσταση της υλικής ζημίας και την ικανοποίηση της ηθικής βλάβης που αυτός ισχυρίζεται ότι υπέστη.
Διατακτικό
Το Γενικό Δικαστήριο αποφασίζει:
Ακυρώνει την από 22 Δεκεμβρίου 2015 απόφαση του προϊσταμένου της μονάδας «Διαχείριση σταδιοδρομίας και επαγγελματικές επιδόσεις» της γενικής διευθύνσεως «Ανθρώπινοι πόροι και Ασφάλεια» της Ευρωπαϊκής Επιτροπής περί τοποθετήσεως του Νικόλαου Πιπιλιάγκα σε νέα θέση από 1ης Ιανουαρίου 2013.
Απορρίπτει την προσφυγή-αγωγή κατά τα λοιπά.
Η Επιτροπή φέρει τα δικαστικά έξοδά της καθώς και το ήμισυ των εξόδων του Ν. Πιπιλιάγκα.
Ο Ν. Πιπιλιάγκας φέρει το ήμισυ των δικαστικών εξόδων του.
____________
1 EE C 441 της 28.11.2016.